CELEX: 32012D0740
Language: sl
Date: 2012-11-29 00:00:00
Title: 2012/740/EU: Izvedbeni sklep Komisije z dne 29. novembra 2012 o spremembi Sklepa Komisije 2004/858/ES, kakor je bil spremenjen s Sklepom Komisije 2008/544/ES, o ustanovitvi Izvajalske agencije za zdravje in potrošnike v skladu z Uredbo Sveta (ES) št. 58/2003

1.12.2012   
            
            
               SL
            
            
               Uradni list Evropske unije
            
            
               L 331/50
            
         IZVEDBENI SKLEP KOMISIJE
   z dne 29. novembra 2012
   o spremembi Sklepa Komisije 2004/858/ES, kakor je bil spremenjen s Sklepom Komisije 2008/544/ES, o ustanovitvi Izvajalske agencije za zdravje in potrošnike v skladu z Uredbo Sveta (ES) št. 58/2003
   (2012/740/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 58/2003 z dne 19. decembra 2002 o statutu izvajalskih agencij, pooblaščenih za izvajanje nekaterih nalog pri upravljanju programov Skupnosti (1), in zlasti člena 6(1) Uredbe,
   ob upoštevanju naslednjega:
   
               (1)
            
            
               Izvajalska agencija za program javnega zdravja (v nadaljnjem besedilu: Agencija) je bila ustanovljena s Sklepom Komisije 2004/858/ES (2) za upravljanje programa ukrepov Skupnosti na področju javnega zdravja 2003–2008, sprejetega s Sklepom št. 1786/2002/ES Evropskega parlamenta in Sveta (3). Sklep Komisije 2004/858/ES določa, da Agencija svoje naloge opravlja do 31. decembra 2010, in sicer za izvedbo javnih naročil in subvencij, odobrenih v okviru programa javnega zdravja 2003–2008.
            
         
               (2)
            
            
               S Sklepom Komisije št. 2008/544/ES (4) se je „Izvajalska agencija za program javnega zdravja“ preoblikovala v „Izvajalsko agencijo za zdravje in potrošnike“, njen mandat pa se je podaljšal do leta 2015. Ob upoštevanju opravljene analize stroškov in koristi ter za učinkovitejše doseganje ciljev nekaterih programov Skupnosti je Agencija s Sklepom 2008/544/ES postala odgovorna za izvajanje naslednjih programov in ukrepov Skupnosti: program javnega zdravja 2003–2008, program javnega zdravja 2008–2013, sprejet s Sklepom št. 1350/2007/ES Evropskega parlamenta in Sveta (5), program varstva potrošnikov 2007–2013, sprejet s Sklepom 1926/2006/ES Evropskega parlamenta in Sveta (6), in ukrepi usposabljanja glede varnosti hrane, zajeti v Uredbi (ES) št. 882/2004 Evropskega parlamenta in Sveta (7) in Direktivi Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (8).
            
         
               (3)
            
            
               Agenciji je glede na pridobljeno strokovno znanje treba dodeliti upravljanje nekaterih ukrepov, podobnih ukrepom usposabljanja glede varnosti hrane, ki jih že izvaja, zlasti razširitev obsega dejavnosti Agencije na ukrepe usposabljanja zunaj držav članic. Zato je primerno, da se Agenciji dodeli upravljanje ukrepov usposabljanja glede varnosti hrane, zajetih v Sklepu Komisije C(2012) 1548 o sprejetju delovnega programa za leto 2012, kar zadeva financiranje projektov na področju zunajtrgovinskih odnosov, vključno z dostopom na trge držav, ki niso članice Evropske unije, in pobudami na področju pomoči za trgovino, ter v členu 22(1) in (3) Uredbe (ES) št. 1905/2006 Evropskega parlamenta in Sveta z dne 18. decembra 2006 o vzpostavitvi instrumenta za financiranje razvojnega sodelovanja (9).
            
         
               (4)
            
            
               Agenciji je treba dodeliti tudi izvajanje konvencije z Evropskim glasom potrošnikov pri standardizaciji („ANEC“), ki ga ureja Uredba Evropskega parlamenta in Sveta o evropski standardizaciji in spremembi Direktive Sveta 89/686/EGS z dne 21. decembra 1989 o približevanju zakonodaj držav članic v zvezi s osebno zaščitno opremo (10), Direktive Sveta 93/15/EGS z dne 5. aprila 1993 o usklajevanju določb v zvezi z dajanjem eksplozivov za civilno uporabo v promet in njihovim nadzorom (11), Direktive Evropskega parlamenta in Sveta 94/9/ES z dne 23. marca 1994 o približevanju zakonodaje držav članic v zvezi z opremo in zaščitnimi sistemi, namenjenimi za uporabo v potencialno eksplozivnih atmosferah (12), Direktive Evropskega parlamenta in Sveta 94/25/ES z dne 16. junija 1994 o približevanju zakonov in drugih predpisov držav članic v zvezi s plovili za rekreacijo (13), Direktive Evropskega parlamenta in Sveta 95/16/ES z dne 29. junija 1995 o približevanju zakonodaje držav članic v zvezi z dvigali (14), Direktive 97/23/ES Evropskega parlamenta in Sveta z dne 29. maja 1997 o približevanju zakonodaje držav članic v zvezi s tlačno opremo (15), Direktive 98/34/ES Evropskega parlamenta in Sveta z dne 22. junija 1998 o določitvi postopka za zbiranje informacij na področju tehničnih standardov in tehničnih predpisov (16), Direktive Evropskega parlamenta in Sveta 2004/22/ES z dne 31. marca 2004 o merilnih instrumentih (17), Direktive 2007/23/ES Evropskega parlamenta in Sveta z dne 23. maja 2007 o dajanju pirotehničnih izdelkov v promet (18), Direktive 2009/105/ES Evropskega parlamenta in Sveta z dne 16. septembra 2009 v zvezi z enostavnimi tlačnimi posodami (19) ter Direktive 2009/23/ES Evropskega parlamenta in Sveta z dne 23. aprila 2009 o neavtomatskih tehtnicah (20).
            
         
               (5)
            
            
               Sklep 2004/858/ES je zato treba ustrezno spremeniti.
            
         
               (6)
            
            
               Ukrepi, predvideni s tem sklepom, so v skladu z mnenjem Odbora za izvajalske agencije –
            
         SPREJELA NASLEDNJI SKLEP:
   Člen 1
   Sklep 2004/858/ES se spremeni:
   
               1.
            
            
               prvi stavek odstavka 1 člena 4 se nadomesti z naslednjim:
               „1.   Agencija je odgovorna za opravljanje naslednjih izvedbenih nalog za upravljanje drugega programa javnega zdravja 2008–2013, kakor je bil sprejet s Sklepom št. 1350/2007/ES Evropskega parlamenta in Sveta (21), programa varstva potrošnikov za obdobje 2007–2013, kakor je bil sprejet s Sklepom št. 1926/2006/ES Evropskega parlamenta in Sveta (22), ter za izvajanje Uredbe Evropskega parlamenta in Sveta o evropski standardizaciji in ukrepov usposabljanja glede varnosti hrane, zajetih v Uredbi (ES) št. 882/2004 Evropskega parlamenta in Sveta (23), Direktivi Sveta 2000/29/ES (24), Sklepu C(2012) 1548 in Uredbi (ES) št. 1905/2006 Evropskega parlamenta in Sveta (25):
            
         
               2.
            
            
               člen 6 se nadomesti z naslednjim besedilom:
               „Člen 6
               Subvencije
               Agencija prejme subvencije, ki so predvidene v splošnem proračunu Evropskih skupnosti iz sredstev, dodeljenih za drugi program javnega zdravja 2008–2013, kakor je bil sprejet s Sklepom št. 1350/2007/ES, program varstva potrošnikov za obdobje 2007–2013, kakor je bil sprejet s Sklepom št. 1926/2006/ES, izvajanje Uredbe Evropskega parlamenta in Sveta o evropski standardizaciji ter ukrepe usposabljanja glede varnosti hrane, zajete v Uredbi (ES) št. 882/2004, Direktivi 2000/29/ES, Sklepu C(2012) 1548 in Uredbi (ES) št. 1905/2006.“
            
         Člen 2
   Ta sklep začne veljati dan po objavi v Uradnem listu Evropske unije.
   
      V Bruslju, 29. novembra 2012
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 11, 16.1.2003, str. 1.
   
      (2)  UL L 369, 16.12.2004, str. 73.
   
      (3)  UL L 271, 9.10.2002, str. 1.
   
      (4)  UL L 173, 3.7.2008, str. 27.
   
      (5)  UL L 301, 20.11.2007, str. 3.
   
      (6)  UL L 404, 30.12.2006, str. 39.
   
      (7)  UL L 165, 30.4.2004, str. 1.
   
      (8)  UL L 169, 10.7.2000, str. 1.
   
      (9)  UL L 378, 27.12.2006, str. 41.
   
      (10)  UL L 399, 30.12.1989, str. 18.
   
      (11)  UL L 121, 15.5.1993, str. 20.
   
      (12)  UL L 100, 19.4.1994, str. 1.
   
      (13)  UL L 164, 30.6.1994, str. 15.
   
      (14)  UL L 213, 7.9.1995, str. 1.
   
      (15)  UL L 181, 9.7.1997, str. 1.
   
      (16)  UL L 204, 21.7.1998, str. 37.
   
      (17)  UL L 135, 30.4.2004, str. 1.
   
      (18)  UL L 154, 14.6.2007, str. 1.
   
      (19)  UL L 264, 8.10.2009, str. 12.
   
      (20)  UL L 122, 16.5.2009, str. 6.
   
      (21)  UL L 301, 20.11.2007, str. 3.
   
      (22)  UL L 404, 30.12.2006, str. 39.
   
      (23)  UL L 165, 30.4.2004, str. 1.
   
      (24)  UL L 169, 10.7.2000, str. 1.
   
      (25)  UL L 378, 27.12.2006, str. 41.“;